**5. melléklet: Titoktartási nyilatkozat**

**Titoktartási nyilatkozat**

Alulírott

**cégnév/név:**

képviselője: *üzletvezető (Bt. esetében) / ügyvezető (Kft. esetében)*

*cégjegyzékszám/egyéni vállalkozó nyilvántartási száma:*

székhely/cím:

adószám:

*statisztikai számjel:*

(a továbbiakban: **Vállalkozó** )

alulírott napon és helyen az alábbi nyilatkozatot (a továbbiakban: **Nyilatkozat**) teszi.

A Vállalkozó a ……………… szerződésszámú/iktatószámú szerződéshez (a továbbiakban: **Szerződés)** a Csongrád-Csanád Vármegyei Kormányhivatal (székhely: 6720 Szeged, Rákóczi tér 1., a továbbiakban: **Kormányhivatal**) üzleti titkainak és nem nyilvános információinak titokban maradása érdekében jelen Nyilatkozatot teszi.

**I. Fogalmak, értelmező rendelkezések**

Jelen Nyilatkozat és a Szerződés alkalmazásában az alábbi kifejezések a következők szerint értelmezendőek:

**Bizalmas információ:** üzleti titoknak, valamint személyes adatnak minősülő információk, ideértve az azokból levonható következtetéseket is, amelyet a Kormányhivatal a Szerződéssel összefüggésben a Vállalkozó részére átad, vagy amely a Szerződés teljesítése során egyéb módon a Vállalkozó tudomására jut.

**Üzleti titok:** az üzleti titok védelméről szóló 2018. évi LIV. törvény 1. § (1) bekezdése értelmében a gazdasági tevékenységhez kapcsolódó, titkos – egészben, vagy elemeinek összességeként nem közismert vagy az érintett gazdasági tevékenységet végző személyek számára nem könnyen hozzáférhető -, ennélfogva vagyoni értékkel bíró olyan tény, tájékoztatás, egyéb adat és az azokból készült összeállítás, amelynek a titokban tartása érdekében a titok jogosultja az adott helyzetben általában elvárható magatartást tanúsítja.

**Védett ismeret (know-how):** az üzleti titok védelméről szóló 2018. évi LIV. törvény 1. § (2) bekezdése értelmében az üzleti titoknak minősülő, azonosításra alkalmas módon rögzített, műszaki, gazdasági vagy szervezeti ismeret, megoldás, tapasztalat vagy ezek összeállítása.

A fentiekre tekintettel üzleti titoknak minősülnek különösen - de nem kizárólagosan - a Kormányhivatal belső szabályzatai, a know-how, az informatikai és fizikai hozzáférés ellenőrzését biztosító adatok (felhasználónevek és jelszavak), üzleti vagy a Kormányhivatal működéséhez kapcsolódó folyamatok és módszerek, tervek és specifikációk, pénzügyi adatok, szoftverek és adatbázisok, valamint más szellemi alkotások.

Üzleti titoknak minősül továbbá a Kormányhivatal minden stratégiai elképzelése, hatósági tevékenysége során keletkezett adatok, információk, üzleti, ügyviteli folyamatai, valamint a Szerződés eredményeképpen megvalósuló együttműködés során a Kormányhivatallal kapcsolatban a Vállalkozó tudomására jutott minden adat, információ, tény, megoldás, továbbá a Vállalkozó részére a Kormányhivatal által átadott adatok, információk, tények, megoldások stb.

A Vállakozó és/vagy munkavállalója, alkalmazottja és/vagy közreműködője tudomására jutott valamennyi tény, információ, adat szintén üzleti titkot képez.

**Személyes adat:** az információs önrendelkezési jogról és az információszabadságról szóló 2011. évi CXII. törvény 3. § 2. pontjában foglaltaknak megfelelően az érintettre vonatkozó bármely információ.

Nem minősülnek bizalmas információnak, így a Vállalkozó átadhat, nyilvánosságra hozhat, terjeszthet és használhat olyan információkat:

a) amelyek titoktartási kötelezettség nélkül már jogszerűen a birtokában vannak, kivéve, ha azok bármely okból Kormányhivatal üzleti titkainak, Kormányhivatal ügyfeleire, szerződéses partnereire, vagy Kormányhivatalnál foglalkoztatottakra vonatkozó adatoknak, titkoknak minősülnek,

b) amelyeket egyedileg dolgozott ki és függetlenek a Kormányhivatal üzleti titkaitól,

c) amelyeket titoktartási kötelezettség nélkül, nem a Kormányhivataltól, hanem más forrásból jogszerűen szerzett, kivéve, ha azok bármely okból Kormányhivatal üzleti titkainak, vagy Kormányhivatal ügyfeleire, szerződéses partnereire, vagy Kormányhivatalnál foglalkoztatottakra vonatkozó adatoknak, titkoknak minősülnek,

d) amelyek az információ közlésekor jogszerűen nyilvánosan hozzáférhetők, vagy hozzáférhetővé váltak, és ez nem a Vállalkozó hibájából történt.

**II. A nyilatkozat tárgya**

A Vállalkozó a Szerződés teljesítése eredményeképpen megvalósuló együttműködés során a Kormányhivatallal kapcsolatban, avagy arra vonatkozó, valamint vele kapcsolatba hozható, bármely formában és módon tudomására jutott bizalmas információk kezelése és megőrzése érdekében kötelezettséget vállal az üzleti titkok védelméről szóló 2018. évi LIV. törvényben előírtak maradéktalan betartására, ennek keretében az alábbiak szerint nyilatkozik:

1. A Vállalkozó kötelezettséget vállal arra, hogy a Kormányhivatal bizalmas információit időbeli korlátozás nélkül megőrzi. A Vállalkozó az együttműködés tényét részleteit, valamint az annak alapján, illetve során szerzett, tudomására jutott, avagy rendelkezésére bocsátott bizalmas információkat titokként kezeli, azokat csak a Kormányhivatal, - illetve szükség esetén a titok jogosultjának együttes - előzetes írásbeli hozzájárulásával, a Kormányhivatal által meghatározott célokra használja fel, vagy jogszabály által előírt esetekben szolgáltatja ki harmadik személynek, hozza nyilvánosságra, másolja, avagy reprodukálja. A titoktartási kötelezettség kiterjed a Szerződésre és jelen Nyilatkozatra egyaránt. Vállalkozó felelős minden olyan vagyoni és nem vagyoni kárért, ami bizonyítottan ezen kötelezettségek megsértéséből ered, továbbá amennyiben a kötelezettség megszegéséből gazdagodása keletkezik, azt indokolt esetben köteles visszatéríteni, ennek hiányában kifizetni a Kormányhivatal részére. Ha a Vállalkozó vagy olyan munkavállalója, alvállalkozója, teljesítési segédje, akinek magatartásáért felelősséggel tartozik, megsérti jelen Nyilatkozatban foglalt titoktartási kötelezettségét, azért a Vállalkozó teljes kártérítési felelősséggel tartozik.

2. A titoktartási kötelezettség a Vállalkozót, annak munkavállalóit, alkalmazottait, vagy munkavégzésre irányuló egyéb jogviszonyban álló, általa foglalkoztatottakat, valamint az általuk az együttműködés során igénybe vett közreműködőket kölcsönösen, időbeli korlátozás nélkül terheli minden olyan bizalmas információnak minősülő tény, adat, információ, megoldás stb. vonatkozásában, mely a tárgyalások, szerződés teljesítése, illetve az együttműködés során bármilyen formában és módon a Kormányhivatalról, vagy vele kapcsolatban állókról tudomására jut.

3. A jelen Nyilatkozat körébe tartozó információ átadása különösen, de nem kizárólagosan a következőképpen történhet:

a) adathordozó átadással (pl. papír, USB kulcs, CD stb.),

b) az információkhoz való hozzáférés engedélyezésével (pl. számítógépes hozzáférési jogosultság),

c) szóban és/vagy vizuális bemutatással.

4. A Vállalkozó kötelezettséget vállal arra, hogy a Kormányhivatal hivatali tevékenységére vonatkozó információk rögzítésére semmiféle technikai eszközt vagy más eszközt nem alkalmaz.

5. A Vállalkozó kötelezettséget vállal arra, hogy az együttműködés során a tudomására jutott bizalmas információnak minősülő anyagokat, adatokat, dokumentumokat, információkat a hatályos jogszabályok szerinti módon és ideig megőrzi. Ezeket harmadik személyeknek nem adhatja át, nyilvánosságra nem hozhatja, a Vállalkozó és a Kormányhivatal közötti szerződés teljesítésének elősegítésén túl, az ott szabályozott céltól eltérően nem használhatja fel, és a Kormányhivatal érdekeit sértő vagy veszélyeztető módon nem kezelheti, nem módosíthatja, valamint nem semmisítheti meg.

6. A Vállalkozó kifejezetten tudomásul veszi, hogy a Kormányhivatalról, illetve annak ügyfeleiről tudomására jutott bizalmas információ illetéktelen harmadik személlyel történő szóbeli közlése is nyilvánosságra hozatalnak minősül.

7. A Vállalkozó köteles az iratkezelése során arról gondoskodni, hogy a bizalmas információt tartalmazó iratokhoz illetéktelen személyek ne férjenek hozzá. A dokumentumokat elzárt helyen köteles őrizni. Vállalkozó gondoskodik továbbá a titoktartási kötelezettsége megtartásához szükséges összes feltétel megvalósításáról, megtesz minden olyan biztonsági követelményt, amely ehhez szükséges, és amely az illetéktelen személyek bizalmas információhoz történő hozzáférését megakadályozza.

8. A Vállalkozó szavatol azért, hogy rendelkezik azokkal a feltételekkel, melyek alkalmasak arra, hogy tevékenysége és működése során az átvett és a Szerződés során tudomására jutott személyes adatokat az információs önrendelkezési jogról és az információszabadságról szóló 2011. évi CXII. törvény rendelkezéseinek betartásával és annak megfelelően kezelje.

9. A Vállalkozó vállalja, hogy munkavállalóival, alkalmazottaival, vagy munkavégzésre irányuló egyéb jogviszonyban álló, általa foglalkoztatott személyekkel, valamint az általa az együttműködés során igénybe vett közreműködőkkel szemben teljes körűen érvényre juttatja jelen Nyilatkozat titoktartásra vonatkozó rendelkezéseit.

10. A Vállalkozó vállalja, hogy a tudomására jutott titoktartási kötelezettség megsértésről a Kormányhivatalt haladéktalanul értesíti, valamint a Kormányhivatallal együttműködik a jogsértés körülményeinek feltárásában.

11. A Vállalkozó a Szerződést és annak eredményét üzleti referenciaként csak a Kormányhivatal előzetes írásbeli hozzájárulásával jogosult használni, vagy arra hivatkozni.

12. A Vállalkozó tudomásul veszi, hogy a titoktartási kötelezettséggel való visszaélés súlyos szerződésszegésnek minősül - ideértve a Vállalkozó munkavállalói vagy alvállalkozói általi visszaéléseket is - és a Kormányhivatal jogosult a Szerződésben a súlyos szerződésszegés esetére vonatkozó jogkövetkezmények alkalmazására.

A Vállalkozó a Nyilatkozatot elolvasás és értelmezés után, mint akaratával mindenben megegyezőt, jóváhagyólag írta alá.

Kelt: ………………………………,……………………………..

……………………………

Vállalkozó